**ดิจิมอนแอดเวนเจอร์ LAST EVOLUTION คิซึนะ** (ดิจิมอนแอดเวนเจอร์ ลาสต์อีโวลูชัน คิซึนะ) (ญี่ปุ่น: デジモンアドベンチャー LAST EVOLUTION 絆; โรมาจิ: *Dejimon Adobenchā LAST EVOLUTION Kizuna*) (อังกฤษ: Digimon Adventure Last Evolution Kizuna) เป็นภาพยนตร์แอนิเมชันของประเทศญี่ปุ่น ผลิตโดยโทเอแอนิเมชัน และ ยูเมะตะคอมพานี เข้าฉายในประเทศญี่ปุ่นเมื่อวันที่ 21 กุมภาพันธ์ พ.ศ. 2563 เป็นผลงานฉลองครบรอบ 20 ปี ดิจิมอนแอดเวนเจอร์

ในส่วนประเทศไทย ผู้นำเข้าการฉายภาพยนตร์คือการ์ตูนคลับมีเดีย และ เอ็ม พิคเจอร์ส เดิมมีกำหนดการณ์เข้าฉายภาพยนตร์ในวันที่ 2 เมษายน พ.ศ. 2563 แต่ด้วยสถานการณ์การระบาดทั่วของไวรัสโคโรนาในประเทศไทย พ.ศ. 2563 ทำให้ภาพยนตร์ถูกเลื่อนฉายเป็นวันที่ 16 กรกฎาคม พ.ศ. 2563

การสร้าง
--------

เมื่อวันที่ 29 กรกฎาคม ค.ศ. 2018 ได้มีการประกาศสร้างโปรเจกต์ผลงานครบรอบ 20 ปีของซีรีส์ดิจิมอนแอดเวนเจอร์ ถูกสร้างเป็นภาพยนตร์โดยใช้ชื่อเรื่องว่า ดิจิมอนแอดเวนเจอร์ LAST EVOLUTION คิซึนะ โดยมี โทโมฮิสะ ทานิงุจิ เป็นผู้กำกับ และ อาคาซึกิ ยามาโทยะ ผู้เขียนบทภาพยนตร์ พร้อมทั้งเพิ่มทีมงานแอนิเมชันจากยูเมะตะคอมพานีเข้ามามีส่วนร่วมในการทำภาพยนตร์เรื่องนี้ ทั้งนี้ได้ประกาศในแชนแนลยูทูบ Toei Animation ว่าใช้ทีมพากย์จากชุดเดิมของภาค Tri เข้ามาพากย์เรื่องนี้ และได้เข้าฉายในประเทศญี่ปุ่นเมื่อวันที่ 21 กุมภาพันธ์ ค.ศ. 2020

เนื้อเรื่องย่อ
--------------

เรื่องราวหลังจากเหตุการณ์ของดิจิมอนแอดเวนเจอร์ tri. อีก 5 ปีให้หลัง กลุ่มเด็กที่ถูกเลือกจากดิจิตอลเวิลด์ได้เติบโตขึ้นมา เข้าสู่เส้นทางที่ต้องการตามความฝันที่หวังไว้ ไทจิและยามาโตะ มีชีวิตที่ลุ่มๆดอนๆ ทำงานพิเศษหาเลี้ยงชีพ ควบคู่ไปกับการเป็นนักศึกษา จู่ๆ ก็เกิดเหตุการณ์บุคคลที่หมดสติ ซึ่งทั้งหมดนั่นก็คือเด็กที่ถูกเลือกในอดีตที่เติบโตเป็นผู้ใหญ่เริ่มล้มป่วยอยู่ในอาการโคม่าแบบไม่ทราบสาเหตุ ไทจิ, ยามาโตะ, ทาเครุ และ ฮิคาริ ได้ตามหาเบาะแสที่มาจนได้พบกับ **เมโนอา เบลุชชี่** หญิงสาวที่วิจัยเกี่ยวกับดิจิมอนที่กำลังสืบหาคดีนี้อยู่เช่นกัน พวกไทจิได้พบกับดิจิมอนปริศนา **อีออสมอน** ซึ่งเป็นผู้ที่โจมตีเด็กที่ถูกเลือกจนล้มป่วยหมดสติ แต่จากการต่อสู้ของไทจิและยามาโตะครั้งนี้ เป็นการนำไปสู่บทสรุปเรื่องราวที่แท้จริงของการเติบโตเป็นผู้ใหญ่...

ตัวละครที่ปรากฏ
---------------

### กลุ่มเด็กผู้ถูกเลือก

ยางามิ ไทจิ (八神 太一)
ตัวเอกของเรื่อง อายุ 22 ปี ปัจจุบันเป็นนักศึกษาที่กำลังใกล้จบการศึกษา
อิชิดะ ยามาโตะ (石田 ヤマト)
อายุ 22 ปี ปัจจุบันเป็นนักศึกษา
ทาเคโนะอุจิ โซระ (武之内 空)
อายุ 22 ปี ปัจจุบันเป็นนักจัดดอกไม้ เป็นเพียงคนเดียวที่ไม่ได้ร่วมติดต่อกับพวกไทจิ เนื่องจากเธอต้องการอยู่กับปิโยมอน หลังจากเจอเป้าหมายที่แท้จริง และเป็นกลุ่มเด็กผู้ถูกเลือกคนแรกที่ ดิจิมอนคู่หูตัวเองหายไป
อิซึมิ โคชิโร่ (泉 光子郎)
อายุ 21 ปี ปัจจุบันเป็นเจ้าของผู้บริหาร บริษัทอิซึมิคอร์ปอเรชัน เป็นผู้พัฒนาสื่อสารระหว่างโลกมนุษย์และดิจิมอน พร้อมทั้งพัฒนาดิจิไวซ์ในรูปแบบสมาร์ทโฟน
ทาจิคาวะ มีมี่ (太刀川 ミミ)
อายุ 21 ปี ปัจจุบันทำอาชีพขายสินค้าผ่านอินเทอร์เน็ต
คิโดะ โจ (城戸 丈)
อายุ 23 ปี ปัจจุบันเป็นนักศึกษาแพทย์ฝึกหัด
ทาคาอิชิ ทาเครุ (高石 タケル)
อายุ 19 ปี ปัจจุบันเป็นนักเขียนนิยาย
ยางามิ ฮิคาริ (八神 ヒカリ)
อายุ 19 ปี
### กลุ่มเด็กผู้ถูกเลือกคนอื่นๆ

โมโตมิยะ ไดสุเกะ (本宮大輔)
อายุ 19 ปี
อิโนะอุเอะ มิยาโกะ (井ノ上京)
อายุ 20 ปี ปัจจุบันเป็นนักศึกษาที่ประเทศสเปน
ฮิดะ อิโอริ (火田伊織)
อายุ 17 ปี
อิจิโจจิ เคน (一乗寺賢)
อายุ 19 ปี
### ตัวละครเฉพาะในภาพยนตร์

เมโนอา เบลุชชี่ (メノア·ベルッチ)
นักวิจัยผู้มีชื่อเสียง อาศัยอยู่ในรัฐโคโลราโด ผู้ค้นคว้าข้อมูลเกี่ยวกับดิจิมอนและเด็กที่ถูกเลือก เป็นคนที่ขอให้พวกไทจิช่วยเหลือการสืบคดีเกี่ยวกับอาการป่วยลึกลับที่เกี่ยวข้องกับเด็กที่ถูกเลือก ในอดีตเคยเป็นเด็กที่ถูกเลือกโดยมีมอร์โฟมอนเป็นดิจิมอนคู่หู แต่แล้วเมโนอาได้เริ่มเรียนเพิ่มเติมและได้เรียนในระดับมหาลัยด้วยอายุ 14 ปี ทำให้ต้องสูญเสียมอร์โฟมอนไปอย่างไม่มีวันกลับ จึงทำให้ได้ค้นหาข้อมูลที่ทำให้ดิจิมอนคู่หูของเธอกลับมาให้ได้ แต่ด้วยแสงออโรร่าที่เกิดขึ้นนั้นทำให้เริ่มสร้างแผนการเนเวอร์แลนด์ด้วยการโจมตีบุคคลที่เคยเป็นเด็กที่ถูกเลือกเพื่อไม่ให้เกิดขึ้นแบบที่เธอเป็น
อิมุระ เคียวทาโร่ (井村京太郎)
บอดี้การ์ดของเมโนอา ตัวจริงคือเจ้าหน้าที่ FBI ที่สืบคดีเกี่ยวกับเมโนอา
### ดิจิมอนคู่หู

อากูมอน (アグモン)
ดิจิมอนคู่หูของไทจิ
ร่างพัฒนา: โคโรมอน→อากูมอน→เกรย์มอน→เมทัลเกรย์มอน→โอเมกามอน
อากูมอน ร่างสายสัมพันธ์แห่งความกล้าหาญ (アグモン -勇気の絆-)
กาบูมอน (ガブモン)
ดิจิมอนคู่หูของยามาโตะ
ร่างพัฒนา: สึโนมอน→กาบูมอน→การูรูมอน→แวร์การูรูมอน→โอเมกามอน
กาบูมอน ร่างสายสัมพันธ์แห่งมิตรภาพ (ガブモン -友情の絆-)
ปิโยมอน (ピヨモン)
ดิจิมอนคู่หูของโชระ
เท็นโตมอน (テントモン)
ดิจิมอนคู่หูของโคชิโร่
ร่างพัฒนา: เท็นโตมอน→คาบุเทริมอน
พัลมอน (パルモン)
ดิจิมอนคู่หูของมีมี่
โกมามอน (ゴマモン)
ดิจิมอนคู่หูของโจ
ปาตามอน (パタモン)
ดิจิมอนคู่หูของทาเครุ
ร่างพัฒนา: ปาตามอน→แองเจมอน
เทลมอน (テイルモン)
ดิจิมอนคู่หูของฮิคาริ
ร่างพัฒนา: เทลมอน→แองเจวูมอน
### ดิจิมอนคู่หูอื่นๆ

วีมอน (ブイモン)
ดิจิมอนคู่หูของไดสุเกะ
ร่างพัฒนา: จิบิมอน→วีมอน→เอ็กซ์วีมอน
ฮอว์คมอน (ホークモン)
ดิจิมอนคู่หูของมิยาโกะ
ร่างพัฒนา: ฮอว์คมอน→อาคีรามอน
อาร์มาดิมอน (アルマジモン)
ดิจิมอนคู่หูของอิโอริ
ร่างพัฒนา: อูปามอน→อาร์มาดิมอน→แองคิโลมอน
วอร์มมอน (ワームモン)
ดิจิมอนคู่หูของเคน
ร่างพัฒนา: มิโนมอน→วอร์มมอน→สติงมอน
### ดิจิมอนที่ปรากฏในภาพยนตร์

มอร์โฟมอน (モルフォモン)
ดิจิมอนร่างเจริญวัย รูปร่างผีเสื้อ เป็นอดีตดิจิมอนคู่หูของเมโนอา
อีออสมอน (エオスモン)
ดิจิมอนปริศนาที่กำเนิดมาจากการค้นคว้าของเมโนอาที่ตามหามอร์โฟมอนด้วยพลังออโรร่า มีรูปร่างพื้นฐานมาจากมอร์โฟมอน สามารถจู่โจมบุคคลที่เป็นเด็กที่ถูกเลือกโดยจิตของเด็กที่ถูกเลือกนั้นถูกย้ายไปยังมิติที่ชื่อว่าเนเวอร์แลนด์
ทั้งนี้อีออสมอนมีร่างระดับตั้งแต่ร่างโตเต็มวัย, ร่างสมบูรณ์, ร่างสุดยอด

รายชื่อนักพากย์
---------------

| ตัวละคร | ญี่ปุ่น | ไทย |
| --- | --- | --- |
| ยางามิ ไทจิ | นัตสึกิ ฮานาเอะ | ภัทรวุฒิ สมุทรนาวี |
| ทาเคโนะ อุจิโซระ | ซุซุโกะ มิโมริ | ลักขณา นาคศิริ |
| อิชิดะ ยามาโตะ | โยชิมาสะ โฮโซยะ | อิทธิพล มามีเกตุ |
| อิซึมิ โคชิโร่ | นัตสึมิ ทามุระ | กิตติธร พันธ์โคกกรวด |
| ทาจิคาวะ มีมี่ | ฮิโตมิ โยชิดะ | นันทนาพร ประสมศรี |
| ทาคาอิชิ ทาเครุ | จุนยะ เอโนกิ | พิพัฒน์ บุญสิทธิเลิศ |
| คิโด โจ | จุนยะ อิเคดะ | พัฒน์เตชินท์ ศศิพัฒนธาดา |
| ยางามิ ฮิคาริ | อิจิมิจิ มาโอะ (MAO) | ณัชชา พงศ์สุปาณี (MindaRyn) |
| อากูมอน | ชิกะ ซาคาโมโตะ | ลักขณา นาคศิริ |
| เกรย์มอน | ประภัฒน์ สินธพวรกุล |
| ปิโยมอน | อาโทริ ชิเงมัตสึ | นลินี ชีวะสาคร |
| กาบูมอน | มายุมิ ยามะงุจิ | มนัสวิน มลิวงค์ |
| การูรูมอน | ไกวัล วัฒนไกร |
| เท็นโตมอน | ทาคาฮิโระ ซากุราอิ | รัตนชัย เหลืองวงศ์งาม |
| พัลมอน | คิโนโกะ ยามาดะ | ณัฐชยา อินต๊ะซาว |
| ปาตามอน | มิวะ มัตสึโมโตะ | ณัญญาณัฏฐ์ นิธิญากรณ์ |
| โกมามอน | จุนโกะ ทาเคอุจิ | นันทนาพร ประสมศรี |
| เทลมอน | ยูกะ โทคุมิทสึ | นพัตร ลิ้มส่งสวัสดิ์ |
| โมโตมิยะ ไดสุเกะ | ฟุคุจูโร่ ทาคายามะ | อภิชิต ลิขิตลิ้มปรีชา |
| อิโนะอุเอะ มิยาโกะ | อายากะ อาซาอิ | นันทนาพร ประสมศรี |
| ฮิดะ อิโอริ | โยชิทากะ ยามายะ | ณัฐชยา อินต๊ะซาว |
| อิจิโจจิ เคน | อาเธอร์ ลันซ์เบอรรี่ | พัฒน์เตชินท์ ศศิพัฒนธาดา |
| วีมอน | จุนโกะ โนดะ | รติมา ชุติชูเดช |
| ฮอว์คมอน | โคอิจิ โทชิกะ | ภัทรสุดา เติมมหาวงษ์ |
| อาร์มาดิมอน | เมกุมิ อุราวะ | ภูเบศ พัฒน์ปรีชา |
| วอร์มมอน | นาโอซึมิ ทาคาฮาชิ | ภัทรสุดา เติมมหาวงษ์ |
| เมโนอา เบลุชชี่ | มายุ มัตสึโอกะ | นลินี ชีวะสาคร |
| อิมุระ เคียวทาโร่ | ไดสุเกะ โอโนะ | ประภัฒน์ สินธพวรกุล |
| มอร์โฟมอน | ยูนะ ทานิงุจิ | ณัฐชยา อินต๊ะซาว |
| โอเมกามอน |  | ประภัฒน์ สินธพวรกุลไกวัล วัฒนไกร |

เพลงประกอบ
----------

เพลงโอเพนนิ่ง
* "Butter-Fly"

ร้องโดย โคจิ วาดะ
เพลงเอนดิ้ง
* "ฮานะเรเตะ อิเท โมะ" (ญี่ปุ่น: 離れていても; โรมาจิ: *Hanarete ite mo*)

ร้องโดย AiM
เพลงประกอบการต่อสู้
* brave heart~LAST EVOLUTION Version~

ร้องโดย อายูมิ มิยาซากิ
* "โซโนะซาคิเอะ" (ญี่ปุ่น: その先へ; โรมาจิ: *Sonosaki e*)

ร้องโดย อายูมิ มิยาซากิ

ดิจิมอนแอดเวนเจอร์ 20th เมโมเรียลสตอรี่
---------------------------------------

**ดิจิมอนแอดเวนเจอร์ 20th เมโมเรียลสตอรี่** (ญี่ปุ่น: デジモンアドベンチャー 20th メモリアルストーリー; โรมาจิ: *Dejimon Adobenchā 20th Memoriaru Sutōrī*) เป็นแอนิเมชันสั้นที่มีความยาว 5 นาที โดยเนื้อหาหลักเป็นเนื้อหาที่มีความเกี่ยวข้องกับภาพยนตร์ทั้งช่วงก่อนเนื้อเรื่องและเหตุการณ์อีกมุมหนึ่งที่ไม่ได้ถูกเผยในภาพยนตร์ มีจำนวนตอนทั้งหมด 5 ตอน โดยตอนที่ 1 ถึงโซระ ได้ออกฉายลงในทางยูทูปชื่อแชนแนล Toei Animation มีทั้งเสียงต้นฉบับและคำบรรยายภาษาอังกฤษ ในส่วนตอนอื่นๆ มีกำหนดลงในแผ่นบลูเรย์ ภายในเดือนธันวาคม ค.ศ. 2020

### รายชื่อตอน

| ตอนที่ | ชื่อตอน | เผยแพร่ |
| --- | --- | --- |
|
| 1 | **"ถึงโซระ"**  (空へ)  | 22 พฤศจิกายน 2019 |
| 2 | **"หลุมของหัวใจ"**  (心の穴)  | 21 กุมภาพันธ์ 2020 |
| 3 | **"นักศึกษาแพทย์ คิโดะ โจ"**  (医学生・城戸丈)  | 10 กรกฎาคม 2020 |
| 4 | **"ความปรารถนาของวิวัฒนาการโจเกรส"**  (あこがれのジョグレス進化)  | 16 ตุลาคม 2020 |
| 5 | **"วีรบุรุษแห่งย่านชิบุยะ พัมพ์และโกสึ"**  (パンプとゴツの渋谷系武勇伝)  | 25 ธันวาคม 2020 |

อ้างอิง
-------

1. ↑  ประกาศเลื่อนวันฉายภาพยนตร์ Digimon Adventure : LAST EVOLUTION kizuna
2. ↑  Loo, Egan (July 29, 2018). "Digimon Gets New Film Project With Original Anime's Staff, Aged Characters". *Anime News Network* (ภาษาอังกฤษ). สืบค้นเมื่อ February 28, 2020.
3. ↑  Sherman, Jennifer (July 6, 2019). "Persona 3's Tomohisa Taguchi Directs Digimon Adventure: Last Evolution Kizuna Anime Film". *Anime News Network* (ภาษาอังกฤษ). สืบค้นเมื่อ February 28, 2020.
4. ↑  Sawyer, Jonathan (July 9, 2019). "New 'Digimon Adventure' Movie Gets Its First Trailer". *Highsnobiety* (ภาษาอังกฤษ). สืบค้นเมื่อ February 28, 2020.

แหล่งข้อมูลอื่น
---------------

* เว็บไซต์อย่างเป็นทางการ

| * ด
* ค
* ก
ดิจิมอน |
| --- |
| อนิเมะ | 
* แอดเวนเจอร์
* แอดเวนเจอร์ 02
* เทมเมอร์ส
* ฟรอนเทียร์
* เซฟเวอร์ส
* ครอสวอร์ส
* แอปมอน
* แอดเวนเจอร์:
* โกสต์เกม

 |
| ตอนพิเศษทางโทรทัศน์ | เซโวลูชัน |
| OVA | tri. |
| ภาพยนตร์ | 
* แอดเวนเจอร์ มูวี่ 1
* แอดเวนเจอร์ มูวี่ 2
* 02 มูวี่ 1
* 02 มูวี่ 2
* เทมเมอร์ส มูวี่ 1
* เทมเมอร์ส มูวี่ 2
* ฟรอนเทียร์ มูวี่
* เซฟเวอร์ส THE MOVIE
* Last Evolution คิซึนะ (ลาสต์อีโวลูชัน คิซึนะ)
* 02 The Beginning (ซีโร่ทู เดอะบีกินนิง)

 |
| ตัวละคร | 

|  |  |
| --- | --- |
| ตัวละครอนิเมะ | 
* ดิจิมอนแอดเวนเจอร์
	+ ยางามิ ไทจิ
	+ อิชิดะ ยามาโตะ
* ดิจิมอนเทมเมอร์ส
* ดิจิมอนเซฟเวอร์ส
* ดิจิมอนครอสวอร์ส
* ดิจิมอนยูนิเวิร์ส แอปพลิมอนสเตอร์ส

 |
| อื่นๆ | 
* อากูมอน
* เทลมอน
* ไซน์ เกรย์มอน
* มิราจกาโอกามอน

 |

 |
| สินค้า | 

|  |  |  |  |  |  |
| --- | --- | --- | --- | --- | --- |
| รูปแบบต้นฉบับ | 

|  |  |
| --- | --- |
| ของเล่นพกพา | 
* เพนดูลั่ม
* เพนดูลั่มโปรเกรส
* เพนดูลั่ม X
* แอคเซล

 |
| วิดีโอเกม | 
* Ver.S
* ดิจิมอน วันเดอร์สวอน
* ดิจิมอนเวิลด์
* 2
* 3
* X
* การ์ดแบทเทิล
* อารีน่า
* พ็อกเก็ต
* รี:ดิจิไทซ์
* next 0rder
* เซอร์ไวฟ์

 |

 |
| ที่เกี่ยวข้องกับอนิเมะ | 

|  |  |
| --- | --- |
| ของเล่นพกพา | 
* ดิจิไวซ์
* D-3
* ดีอาร์ค
* ดีสแกนเนอร์
* ดิจิไวซ์ iC
* ดิจิมอนครอสโหลดเดอร์
* แอปไดรฟ์

 |
| วิดีโอเกม | 
* อาคิยามะ เรียวซีรีส์
* แบทเทิลอีโวลูชัน
* แบทเทิลโครนิเคิล
* อนาเธอร์มิซชัน
* ดิจิมอนสตอรี่
* มูนไลท์ / ซันเบิสต์
* ลอสท์อีโวลูชั่น
* ซูเปอร์ครอสวอร์ส
* ไซเบอร์สลุธ

 |

 |
| อื่นๆ | 
* การ์ดเกม
* การ์ดเกมรุ่น 2
* แบทเทิลเทอร์มินอล
* ซูเปอร์ดิจิกะไทเซน
* ดิจิมอนมาสเตอร์
* โจชินกะซีรีส์

 |

 |
| ผลงานอื่น | 

|  |  |
| --- | --- |
| มังงะ | 
* V เทมเมอร์ 01
* โครนิเคิล
* เน็กซ์
* ครอสวอร์ส
* รี:ดิจิไทซ์
* ไซเบอร์สลุธ
* แอปมอน

 |
| นิยาย | 
* แอดเวนเจอร์
* 1984
* Last Evolution คิซึนะ
* ซีเกอร์ส

 |
| ละครเวที | tri. |

 |
| เพลง | 

|  |  |
| --- | --- |
| เพลง OP | 
* Butter-Fly
* ทาร์เก็ต ~อาคาอิโชเงคิ~
* The Biggest Dreamer
* FIRE!!
* โกะing! Going! My soul!!
* ฮิราริ
* DiVE!!

 |
| เพลง ED | 
* I wish
* Keep On!
* อาชิตะวะ อาตาชิโนะ คาเซะงาฟุคุ
* อิสึโมะ อิสึเดโมะ
* My Tomorrow
* Days -ไอโจโตะนิจิโจ-
* อินโนเซต์ ~มุจาคินะมามะเดะ~
* an Endless tale
* One Star
* ริวเซย์
* อาโออิโฮโนโอะ โนะ ซินโดรม

 |
| เพลงประกอบ | 
* brave heart
* Break up!
* Beat Hit
* SLASH!!
* EVO
* One Vision
* โทโมดาจิ โนะ อุมิ
* With The Will
* The last Element
* Believer
* WE ARE ครอสฮาร์ต!
* โซระมาอุยูฉะ x5
* Evolution & Digixros
* ทางิรุจิคาระ!

 |
| เพลงประกอบภาพยนตร์ | 
* Sakuhin No.2 'haru' Ichōchō ~Bokura no War Game!~
* Stand By Me ~Hito Natsu no Bōken~
* Friend ~Itsu Made mo Wasurenai~
* Moving on!
* Yūhi no Yakusoku

 |
| เพลงประกอบเกม | 
* Miracle Maker
* Accentia

 |
| CD | 
* Digimon Adventure Single Hit Parade
* Digimon Adventure Best Hit Parade
* Digimon Adventure 02 Single Hit Parade
* Digimon Tamers Single Best Parade
* Digimon Insert Song Wonder Best Evolution
* Digimon Frontier Best Hit Parade
* Digimon Savers Best Hits + Character New Songs
* DIGIMON HISTORY 1999-2006 ALL THE BEST
* Digimon Ending Best Aimer
* DIGIMON MOVIE SONG COLLECTION
* DIGIMON SONG BEST OF KOJI WADA
* KOJI WADA DIGIMON MEMORIAL BEST

 |

 |
| ข้อมูลอื่นๆ | 
* รายชื่อดิจิมอน
* ดิจิไวซ์
* รอยัลไนท์

 |
| ส่วนเกี่ยวข้อง | 
* บันได
* เคนจิ วาตานาเบะ

 |